open-index/open-wikipedia-markdown huggingface dataset:
David Cañada

**David Cañada Gracia** mas conoixito como **David Cañada** (Zaragoza, 11 de marzo de 1975 - El Ru, Castilló de Sos, 28 de mayo de 2016) estió un ciclista profesional en os equipos ONCE, Mapei, Quick Step-Davitamon, Saunier Duval-Prodir y Fuji-Servetto, dende 1996 dica 2009. Entre las suyas victorias cal destacar la Volta ciclista a Catalunya de 2006.

Debutó como profesional en 1996 con l'equipo ONCE, con lo cual tenió la suya millor temporada en 2000, ganando la clasificación cheneral y diversas etapas d'a Vuelta a Murcia y lo Circuito d'a Sarthe. Ixo li permitió d'aconseguir un buen achuste con l'equipo belga Mapei, que l'incorporo en a suya plantilla de corredors. Las muitas lesions y bellas malotías, como trencamientos de clavicula, problemas en o tendón d'Aquiles y mesmo problemas cardiacos, d'os cuals ye estau operau dos vegadas, no li deixoron desembolicar tot o suyo potencial esportivo.

L'any 2004 tornó ta un equipo espanyol, lo Saunier Duval-Prodir, on que nomás aconsiguió una victoria, pero de gran prestichio: la Volta a Catalunya de 2006, en a cual superó a lo colombiano Santiago Botero por dos segundos de diferencia. En l'anyo 2010 deixó o ciclismo profesional cuan no trobó garra equipo, dimpués de superar un cancer.

Murió lo 28 de mayo de 2016 mientres participaba en a Marcha cicloturista *Puertos Ribagorza*.

## Palmarés
*2000
** 1er en a Vuelta a Murcia y vencedor de 2 etapas
** 1er d'o Circuito d'a Sarthe y vencedor d'una etapa
*2006
** 1er en a Volta a Catalunya

### Resultaus en o [[Tour de Francia]]
*2000. 33eno d'a clasificación cheneral
*2003. 56eno d'a clasificación cheneral
*2005. 63eno d'a clasificación cheneral
*2006. Abandonó (14ena etapa)
*2007. 103eno d'a clasificación cheneral

### Resultaus en o [[Giro d'Italia]]
*1999. 89eno d'a clasificación cheneral
*2004. 18eno d'a clasificación cheneral
*2007. 59eno d'a clasificación cheneral
*2008. 58eno dd'a clasificación cheneral

### Resultaus en a [[Vuelta a Espanya]]
* 2002. 50eno d'a clasificación cheneral.
* 2003. 53eno d'a clasificación cheneral.
* 2004. 47eno d'a clasificación cheneral.
* 2005. Abandonó (19ena etapa).
* 2006. 88eno d'a clasificación cheneral.

## Referencias

## Vinclos externos
*  Ficha de David Cañada en sitiodeciclismo.
*  Biografía esportiva de David Cañada.
Claudio Casas

**Claudio José Casas Gallego** mas conoixito como **Claudio Casas**, naixito de Teruel, Provincia de Teruel o 26 de febrero de 1982 ye un ciclista hue retirato que estió profesional en os equipos Comunidad Valenciana, Andalucía-Cajasur y Contentpolis-AMPO.

Mientres a suya vida esportiva no aconsiguió garra victoria destacata.

Dimpués d'a suya retirata estió guitarrista de musica d'os grupos *My Wild Side* y *[[Darknoise]]*.

## Vinclos externos
*  Claudio Casas en sitiodeciclismo.
*  Biografia de Claudio Casas en a pachina web de Darknoise.
Atletismo en os Chuegos Olimpicos de 1900

L**'atletismo en os Chuegos Olimpicos de 1900** estió representato por 23 prebas d'atletismo mientres os Chuegos Olimpicos de París 1900, que s'escaicioron dende o 14 de chulio dica o 22 de chulio de 1900, y en as que parteciporon 117 atletas de 15 países.

As prebas se facioron en un campo de hierba mugant con o Velodromo de Vincennes, o circuito teneba una cuerda de 500 metros y no yera plano, teneba desnivels.

## Medallero
Les 23 prebas listadas son las actualment acceptadas por lo Comité Olimpico Internacional y la mayoría d'historiadors. No s'inclouen prebas que teneban un sistema de *handicap* y las que yeran ubiertas a la participación d'atletas profesionals.

### Medallero individual

### Medallero por países

## Vinclos externos
*  Información de l'atletismo en os Chuegos Olimpicos de 1900.
*  Medallero individual en a pachina web d'o COI.
Biolochía sintetica

A **biolochía sintetica** se define como a sintesi de biomoleculas u incheniería de sistemas biolochicos con funcions nuevas que no se troban en a naturaleza. Se tracta d'una disciplina que, a diferencia d'atras, no se basa en o estudio d'a biolochía d'os sers vivos, sino que tien como obchectivo o disenyo de sistemas biolochicos que no existen en a naturaleza. A biolochía sintetica busca a creyación de nuevos organismos programables, ye dicir, a creyación de microorganismos a la carta que se comporten como chicoz ordinadors.

## Fotografía bacteriana
A fotografía bacteriana ye un eixemplo de biolochía sintetica a chicota escala que usa celulas d*'Escherichia coli* modificadas cheneticament.

## Enerchía
A producción de bioenerchía por meyo de microorganismos sinteticos se troba en as suyas primeras etapas de desarrollo. Se tracta d'una aplicación realista que ta o suyo desarrollo ameneste d'una mayor evolución en as tecnolochías en el cual se basa. En primer puesto, ye necesario identificar o numero de chens minimos y indispensables ta a vida, ta posteriorment redisenyar rutas metabolicas novedosas encaminadas a la producción d'enerchía.

Existen tres campos d'investigación prencipals por lo que fa a producción de bioenerchía por meyo de Biolochía Sintetica, a producción de hidrocheno u etanol, a conversión eficient de residuos en enerchía y a conversión d'enerchía solar en hidrocheno.

## Nuevos biomateriales
Os biomaterials son materials farmacolochicament inertes, utilizaus ta estar incorporaus u implantaus dentro d'un sistema vivo ta reemplazar u restaurar bella función remanindo en contacto permanent u intermitent con fluidos corporals.
Será posible disenyar u modificar celulas y microorganismos ta que sían capaces de sintetizar polipeptidos constituius por aminoacidos no naturals que poseigan propiedaz interesants. Entre as nuevas propiedaz se trobarían a capacidat de entrecruzamiento u a reconoixencia de moleculas (util ta a unión de materials entre él).
Ixtapaluca

**Ixtapaluca** ye un municipio mexicano d'o estau de Mexico.

A suya población ye de 467,361 habitants (2010) en una superficie de 315,1 km².

## Etimolochía
O nombre d'Ixtapaluca deriva d*'Iztapallocan*, o nombre náhuatl con que os aztecas designaban cheograficament a o pueblo indichena.

## Cheografía
Ixtapaluca se troba situato a o norte d'o estau, a 2.520 metros d'altaria sobre o livel d'a mar.

### Mugas
O termin municipal d'Ixtapaluca muga a o norte con o municipio d'Chicoloapan, a o sud con Chalco, a o sud-ueste con Valle de Chalco, y a l'este con Puebla.

## Vinclos externos
*  Pachina web oficial municipal d'Ixtapaluca.

## Referencias
Santiago Bal Palazios

**Santiago Bal Palazios** (Codo, Campo de Belchit, 1956) ye un mayestro y lexicografo aragonés, Diplomato en Luenga y Idiomas Modernos. Enfilador d'o *Dizionario Alfabetico Aragonés* d'o prochecto Zirano, ye miembro d'o Consello d'a Fabla Aragonesa y Secretario d'o Consello Asesor de l'Aragonés. Autor de bels treballos y articlos sobre as luengas minoritarias d'Aragón, ha impartito charradas sobre l'aragonés y cursos de dito idioma.

## Obras
Ye autor, entre atros libros, de:
**Apuntes ta un curso alazetal d'aragonés* (Zaragoza, 1976)
**Curso alazetal d'aragonés* (Zaragoza, Librería General, 1980)
**Estudio sobre bilingüismo en el Matarraña zaragozano* (1989)
**Vocabulario dialectal del [[catalán maellán|habla de Maella]]* (Zaragoza, Gobierno de Aragón, 2000)
**Dizionario breu de a luenga aragonesa* (Zaragoza, Diputación General de Aragón, 2002)

## Referencias
Biomolecula

As **biomoleculas** son as moleculas constituyents d'os sers vivos. Os cuatro elementos quimicos u bioelementos mas abundants en os seres vivos son o carbonio, hidrocheno, oxicheno y nitrocheno, representando arredol d'o 99% d'a masa d'a mayoría d'as celulas, con éls se creyan tot tipos de substancias u biomoleculas (proteínas, aminoacidos, neurotransmisors).

## Referencias
Angélica

**Angélica Ksyvickis Huck** u conoixida artisticament como **Angélica** (Santo André, 30 de noviembre de 1973) ye una actriz y presentadora de televisión brasilera.

## Vinclos externos
*  Angélica en IMDb.
* https://web.archive.org/web/20121107234612/http://angelica.globo.com/
Luciano Huck

**Luciano Huck** (São Paulo, 3 de setiembre de 1971) ye un presentador de televisión brasilero.

## Vinclos externos
* http://www.globo.com/caldeirao/
Luco de la Uerba

**Luco de la Uerba** (en castellano *Luco de Huerva*) ye un lugar despoblau de lo termin municipal de Ferrera de los Navarros, en la comarca de Campo de Daroca y en la provincia de Zaragoza.
Ferragudo (desambigación)

**Ferragudo** puet estar:
***[[Ferragudo]]**, un casal en lo termin municipal de Vivel (Alto Palancia, País Valenciano).
***[[Ferragudo (Portugal)|Ferragudo]]**, una freguesia de lo concello de Lagoa (Algarve, Portugal).
Paramo de Barracas

Lo **Paramo de Barracas** ye una plana alta entre los 600 m y los 800 m a on se situan las poblacions de Barracas, Toro y Ferragudo (Alto Palancia, Castellón). Este paramo ye una continación natural de las parameras u altiplanos de lo sud de la provincia de Teruel en plena provincia de Castellón. Los cabos d'esta paramera son la Sierra de Pina, la Sierra d'El Toro y la Cuesta de Ferragudo. Un de los pocos puntos que resaltan en meyo de lo paramo de Barracas ye l'Alto d'el Mazorral con 1112 m, entre los termins municipals d'El Toro y Barracas.

Una part d'este paramo desaugua en lo río Millars a traviés de lo suyo afluent río Maimona u Barruezo. La part occidental d'este paramo presenta altarias entre 1000 y 1100 m y desaugua a traviés de torrents y barrancos enta lo río Palancia, que naixe en Penya Escabia y que fa una important erosion remontant. La marguin sud-ueste de lo paramo de Barracas ye la Cuesta de Ferragudo, un gran ripa de 200 m de deslivel y 500 m d'amplaria y a on s'atura esta erosión remontant.

En materials mesozoicos que fan part de la Sierra de Chabalambre como unidat cheolochica bi ha un corro de poljes entre Barracas y Alcotas con alargamiento en dirección nord-este-sud-ueste y con campos de dolinas. Son poljes ensopinaus por lo ret fluvial y dificils de localizar. Lo polje de Barracas cuasi enlaza topograficament con las planas de la depresión de La Puebla de Valverde-Sarrión

En la Edat Meya bi heba dos importants duanas que controlaban lo comercio entre los reinos d'Aragón y Valencia: Las Barracas de los Chaqueses en territorio aragonés y Barraques dels Reals en territorio valenciano, talment reflectando las monedas en curso en cada reino (la moneda chaquesa en Aragón y lo reyal en lo Reino de Valencia).

## Referencias

## Se veiga tamién
* Sierra d'El Toro.
* Sierra de Pina.
Salvador Espriu

**Salvador Espriu y Castelló** (Santa Coloma de Farners, 10 de chulio de 1913 — Barcelona, 22 de febrero de 1985) estió un poeta, dramaturgo y novelista catalán, considerau un d'os renovadors, chuntament con Josep Pla y Josep Maria de Sagarra y de Castellarnau, d'a prosa catalana d'as formulas novecentistas.
 
A producción literaria d'Espriu ye extensa, pero cal destacar os libros de poemas *"El cementiri de Sinera"*, *"El caminant i el mur"* y *"La pell de brau"*, probablement a suya obra mas conoixida, en a que desarrolla la visión de la problematica historica, moral y social d'Espanya.

A lo largo d'a suya obra poetica (d'estilo modernista) , Espriu desarrolla un mundo propio, identificau con "Sinera", que ye lo nombre d'Arenys leyiu a o revés. *"Primera historia d'Esther"* ye la suya primera obra dramatica, qualificada por l'autor como una *"improvisación pa marionetas"*, por o suyo caracter grotesco. Mas tarde escribió *"Una altra Fedra, si us plau"*, a petición de l'actriz Núria Espert.
 
As musicacions de poemas suyos feitas por Raimon han contribuito muito a difundir la suya obra. Cal remarcar las *"Cançons de la roda del temps"* y lo poema *"He mirat aquesta terra"*, magnifica contemplación de Catalunya por medio d'o paisache d'Arenys de Mar. Segunt o mismo Espriu, Raimon cantaba los suyos poemas como ninguno no lo ho heba feito mai.

## Biografía
Salvador Espriu y Castelló naixió en Santa Coloma de Farners, fillo de Francesc de Paula Espriu y Torres, un hombre de caracter ubierto, sociable y librepensador, licenciau en Dreito por a Universidat de Barcelona y que exerceba de notario, y Escolàstica Castelló y Molas, una muller timida, discreta y muit relichiosa

## Vinclos externos
*  Salvador Espriu.
Arroyo Cerezo

**Arroyo Cerezo** ye un lugar de lo termin municipal de Castiel Fabib, en la comarca de lo Rincón d'Ademuz, en la provincia de Valencia. La suya población ye de 15 habitants (2011).

En l'anyo 1270 lo rei Chaime I d'Aragón ninvió a Santa Cruz de Moya un achent pa que tractase con los santacrucers la división d'un termin dito "Cireso" que puet corresponder a l'actual Arroyo Cerezo:

## Referencias
El Babor

:*Este articlo tracta sobre lo casal de [[Gúdar-Chabalambre]] dito *'El Babor**, pa la parti d'o barco se veiga **babord**.''


**El Babor*' ye un [[casal]] de lo termin municipal de [[Mora de Rubielos]], en la [[comarcas d'Aragón|comarca]] de [[Gúdar-Chabalambre]] y en la [[provincias d'Espanya|provincia]] de [[provincia de Teruel|Teruel]]. Actualment ye despoblau.

== Cheografía ==
El Babor ye cerca de lo [[río Millars]], que recibe un important [[cabal (hidrolochía)|cabal]] de la [[Fuent d'el Babor]], una fuent d'[[augua termal]] medicinal.

== Toponimia ==
Este toponimo se puet interpretar a partir de lo catalán *bavor* ("[[bafo]] que dimana de l'augua que bulle u d'un forno"), parola femenina dimpués asimilada como masculina por pareixiu con l'aragonés "[[ababol]]" (que presenta variants con [[aferesi]] como "[[ababol|babol]]" por eixemplo en [[aragonés benasqués]]). *Ababol* u *Babol* ye un [[idioma mozarabe|mozarabismo]] talment transmeso a traviés de l'[[idioma arabe|arabe]] que deriva de lo latín *PAPAVER*.

== Historia ==
Lo [[19 de marzo]] de [[1258]] lo rei [[Chaime I d'Aragón]] confirmó los termins de [[Sarrión]] nombrando la fuent d'el Babol:


En lo [[Fuero de Valencia]] de [[1261]] concediu por [[Chaime I d'Aragón]] amaneix *La Bavor'' como una de las mugas d'este reino en la versión escrita en catalán:

## Referencias
Atmosfera

L**'atmosfera** ye a capa de gas que rodeya y embolica a un cuerpo celeste. Os gases son atraitos por a gravedat d'o cuerpo, y se i mantienen si bi ha prou gravedat y a temperatura de l'atmosfera ye baixa. Cualques planetas son formadas prencipalment por gases, por la cual cosa tienen atmosferas muit profundas.

A composición de l'atmosfera varía dependendo d'o planeta, y tamién ha puesto variar en o tiempo cheolochico de bella planeta.

## Atmosfera terrestre
L'atmosfera terrestre presenta como components mayoritarios o N<sub>2</sub> (78 %), l'O<sub>2</sub> (20,1 %), l'argón (0,93 %) y o CO<sub>2</sub> (0,03 %). O 014 % restant lo forman components minoritarios en proporcions que s'expresan en parz por millón (ppm). Bi ha components en cantidaz variables como a vapor d'augua y os contaminants.

L'atmosfera terrestre presenta diferents napas con importants diferencias de densidat y temperatura: troposfera, estratosfera, mesosfera, ionosfera y exosfera.

En a troposfera a densidat de l'aire ye a máxima por efecto d'o peso de l'aire d'a mesma troposfera y d'as capas que bi ha dencima. S'escalfa principalment con radiación reflectada en a superficie, minguando a temperatura media asinas como puyamos en altaria. Ye a on se producen os efectos climáticos y meteorolochicos.

## Referencias

## Bibliografía
* Eumenio Ancochea Soto, Francisco Anguita Virella, Fernando Moreno Serrano. *Geología Procesos externos*. Editorial Edelvives, 1990.
* Francisco Anguita Virella, Fernando Moreno Serrano. *Procesos geológicos externos y geología ambiental*. Editorial Rueda, 1993.
* Diodora Calvo Aldea, Maria Teresa Molina Álvarez, Joaquín Salvachúa Rodríguez: *Ciencias de la tierra y medioambientales*. 2º Bachilleraro. 2010 McGraw-Hill.
Ribosoma

Os **ribosomas** son complexos macromoleculars de proteínas y acido ribonucleico (ARN) que se troban en o citoplasma, en as mitocondrias, en o reticlo endoplasmatico y en os cloroplastos. Son un complexo molecular encargau de  sintetizar proteínas a partir d'a información chenetica que les plega de l'ADN transcrita en forma de ARN mensachero (ARNm). Solament son visibles a o microscopio electronico, a causa d'a suya reducida grandaria (29&nbsp;nm en celulas procariotas y 32&nbsp;nm en eucariotas).

En celulas eucariotas, os ribosomas s'elaboran en o nuclio pero realizan a suya función de sintesi en o citosol. Son formaus por ARN ribosomico (ARNr) y por proteínas. Estructuralment, tienen dos subunidaz. En as celulas, istas macromoleculas amaneixen en diferents estaus de disociación. Cuan son completas, pueden estar aisladas u formando grupos (polisomas). As proteínas sintetizadas por os ribosomas actúan prencipalment en o citosol; tamién pueden amaneixer asociaus a o reticlo endoplasmatico rugoso u a la membrana nucleyar, y as proteínas que sintetizan son sobre tot ta a exportación.

Tanto o ARNr como as subunidaz d'os ribosomas se gosan nombrar por o suyo coeficient de sedimentación en unidaz Svedberg. En as celulas eucariotas, os ribosomas d'o citoplasma aconsiguen 80 S. En plastos d'eucariotas, asinas como en procariotas, son 70 S. Os ribosomas mitocondrials son de grandaria variada, entre 55 y 80 S.

## Referencia
Antipasau

Un **antepasau**, **antipasau**, u **debantpasau** ye, pa una persona u colla de personas, un individuo muerto que vivió en un tiempo que se percibe como ya remoto, qui feba part d'una cheneración d'antes mas, y de qui desciende esta persona u colla de personas. Tamién puet referir-se en plural a un conchunto d'antipasaus que constituiban una comunidat y de qui desciende atra comunidat u un individuo concreto (por eixemplo los celtibers como antipasaus de part d'os aragoneses).

En biolochía se fa servir lo termin antipasau en atras especies a part de la especie humana tanto pa referir-se a relacions d'ascendencia u descendencia d'individuos concretos como pa expresar relacions filocheneticas entre diferents taxons (especies, cheneros, familias, órdens, clases, etcetera). En filochenia ye present lo concepto d'antipasau común.

En cualques relichions bi ha un culto a los antipasaus, que prene un paper central en belunas d'ellas como l'animismo d'Africa y lo confucianismo.

## Referencias
Base nitrochenada

Las **bases nitrochenadas** son compuestos organicos ciclicos, que incluyen dos u mas atomos de nitrocheno. Son parte fundamental d'os nucliosidos, nucliotidos, nunucliotidos ciclicos (mensachers intracelulars), dinucliotidos (poders reductors) y acidos nucleicos.
Membrana nucleyar

A **membrana nuclear** u **carioteca**, ye una capa porosa (con doble unidat de membrana lipidica) que delimita a o nuclio, a estructura caracteristica d'as celulas eucariotas.
Ciencias exactas

**Ciencias exactas** ye una expresión derivada d'una forma de clasificar as ciencias que, encara que encara tiene bel uso academico, ha deixau de responder ya a o que garra ciencia reivindica ta ella mesma (a condición plena d'exactitut). Dende Karl Popper y Thomas Kuhn, a epistemolochía ha deixau de pretender cualsiquier tipo d'exactitut entendida como immutabilidat (falsacionismo, cambio de paradigma).
Krausismo

O **krausismo** ye una doctrina que esfiende a tolerancia academica y a libertat de catedra frent a o dogmatismo. Debe o suyo nombre a o pensador postkantiano alemán Karl Christian Friedrich Krause (1781-1832). Ista filosofía tenió gran difusión en Espanya an aconsiguió o suyo maximo desarrollo practico, gracias a la obra d'o suyo gran divulgador, Julián Sanz d'o Río y a la Institución Libre d'Amostranza dirichida por Francisco Giner de los Ríos, amás d'a contribución d'un gran churista como Federico de Castro.

O krausismo se funda en una conciliación entre o teísmo y o panteísmo, seguntes a cual Dios, sin estar o mundo ni estar fora d'él, lo contiene en él y d'él trasciende. Dita concepción se denomina Panenteísmo.

## Bibliografía cheneral sobre o krausismo
* López Morillas, Juan. *El krausismo español: Perfil de una aventura intelectual*. (1956).
* Jiménez García, Antonio. *El krausismo y la Institución Libre de Enseñanza*. (1985).
* Gil Cremades, Juan José. *El reformismo español: Krausismo, escuela histórica, neotomismo*. (1969).
* Lipp, Solomon. *Francisco Giner de los Ríos* (1985).
* León Esteban, León. “El krausismo en España: teoría y circunstancia”. *Historia de la educación* 4 (ene-dic 1985), pp.&nbsp;97–117.
Museu Nacional d'o Prado

O **Museu Nacional d'o Prado**, conoixiu popular y simplament como lo **Museu d'o Prado** u ***El Prado*** ye un museu situau en lo Paseo del Prado, en Madrit, Espanya, estando un d'os mas importants d'o mundo, asinas como un d'os mas visitaus (l'onceno en 2010).

Singularment rico en cuadros de mayestros europeus d'entre os sieglos XVI y XIX, o suyo prencipal atractivo ye l'amplia presencia de obras de Velázquez, El Greco, Goya (l'artista mas extensament representau en a colección), Tiziano, Rubens y O Bosco, d'el cual poseye as millors y mas extensas coleccions que existen a ran mundial, a lo que cal sumar destacaus conchuntos d'autors tan importants como Murillo, Ribera, Zurbarán, Rafael, Veronese, Tintoretto u Van Dyck, por citar solament beluns d'os mas relevants.

Por cronicas limitacions d'espacio, o museu exhibía una selección d'obras de maxima calidat (unas 900), por la cual cosa yera definiu como «a mayor concentración d'obras mayestras por metro cuadrau». Con l'ampliación de Rafael Moneo, se preveyó que a selección exposada creixería en un 50%, con unas 450 obras mas. En chulio de 2011, muit abanzada a reorganización d'as salas, a exhibición permanent ha sumau unas 300 obras, por la cual cosa o total exposau plega a 1.150, d'un inventario de mas de 8.600. Amás d'as pinturas, o Prado poseye arredol de 950 esculturas, 6.400 dibuixos, 2.400 gravaus, 800 obchectos d'artes decorativas, 900 monedas y 800 medallas.

## Vinclos externos

*  Sitio web oficial.
*  Visita virtual.
Polemica d'a ciencia espanyola

A **polemica d'a ciencia espanyola** ye o nombre que recibe a polemica intelectual que se produció en Espanya dende l'anyo 1876, en o comienzo d'a Restauración, a la calor d'o escandalo que suposó a privación d'as suyas catedras a os profesors (a mayor parte d'éls republicanos u identificaus con o sexenio democratico recient acabau) que se negaban a o churamento obligatorio de no amostrar doctrinas contrarias a la catolica, por entender-lo contrario a la libertat de catedra (1875). Intervinioron entre atros, por o costau *modernizador* intelectuals proximos a o krausismo y a la recientment creyada Institución Libre d'Amostranza, como Gumersindo de Azcárate, que proposaba que *a [[Inquisición espanyola|Inquisición]], en haber afogau por completo a libertat, yera la causa que entre tres sieglos Espanya hese dau a espalda a o desplegue prodichioso d'a filosofía y as ciencias modernas*, o reaccionario, Gumersindo Laverde y Marcelino Menéndez y Pelayo (*La ciencia española*, versión definitiva de 1887), que exhibiban una ampla nomina d'autors ta contrimostrar que o mantenimiento d'a pureza d'a fe catolica no heba impediu o desarrollo d'una ciencia autoctona.

Ha estau estudiada, entre atros, por José Ortega y Gasset (que cita a obra de Menéndez Pelayo d'a siguient traza: *Antes de su libro entrevíase ya que en España no había habido ciencia; luego de publicado se vio paladinamente que jamás la había habido*) y Pedro Laín Entralgo, que la consideró una d'as fitas fundamentals d'o debat mas cheneral sobre o Estar d'Espanya en a suya obra *Espanya como problema*.

## Referencias

## Vinclos externos
* La polémica de la Ciencia Española (1970). Por Ernesto y Enrique García Camarero 
* La polémica de la "ciencia española": ¿una cuestión pendiente? (2003). Por Ernesto García Camarero
* La polémica de la cienca española (1876-1877) ¿Un debate ideológico acerca de las dos Españas? . Por Eusebio Fernández García
* http://elgranerocomun.net/IMG/pdf/EGC_La_Ciencia_Espanola_electronica.pdf[Ernesto Garcia Camarero]
Reyal Academia Espanyola

A **Reyal Academia Espanyola** (en espanyol: *Real Academia Española*), tamién conoixida como la **RAE**, ye una institución cultural con siede en Madrit. De conchunta con atras vintiuna Academias correspondients en senglos países an se charra espanyol, conforman l'Asociación d'Academias d'a Luenga Espanyola.

S'adedica a la planificación lingüistica por meyo d'a promulgación de normativas dirichidas a fomentar a unidat idiomatica dentro y entre os diversos territorios; guarenciar una norma comuna, en concordancia con as suyas ordinacions fundacionals: «veilar por que os cambios que experimente [...] no creben a esencial unidat que mantiene en tot l'ambito hispanico».

Fue fundada o 13 de febrero de 1713 por iniciativa d'o ilustrau Juan Manuel Fernández Pacheco, marqués de Villena y duque d'Escalona a imitación d'a Academia Francesa. A l'anyo siguient, o rei Felipe V aprebó a suya constitución y la metió baixo a suya protección.

As directrices lingüisticas que proposa se replegan en cuantas obras. As prioritarias son o diccionario, abrev. DRAE (art. 2.º d'as suyas ordinacions), editau periodicament vintidós veces dende 1780 dica hue; y a gramatica (4.º), editada en zagueras en aviento 2009.

Realiza as suyas funcions en a siede prencipal, devantada en 1894, en a carrera Felipe IV, 4, en o barrio d'os Cheronimos, y en o Centro d'Estudeos d'a Reyal Academia Espanyola, en a carrera Serrano 187-189, en 2007.

## Referencias


## Vinclos externos
* Puesto web oficial de la RAE
Fuent Seca (desambigación)

**Fuent Seca** puet estar:
***[[Fuent Seca (Mora de Rubielos)|Fuent Seca]]**, casal de lo termin municipal de Mora de Rubielos (Gúdar-Chabalambre, Teruel).
***[[La Fuent Seca (Sant Agostín)|La Fuent Seca]]**, casal de lo termin municipal de Sant Agostín (Gúdar-Chabalambre, Teruel).
Baixo saxón (desambigación)

O termin **baixo saxon** puet referir-se a:

## Cheografía
* Baixa Saxonia, un estau d'a Republica Federal d'Alemanya.
* Baixa Saxonia, un nombre ta o ducau de Saxe-Lauenburg que existió entre os sieglos XIV y XVII.
* cerclo baixo saxón, un territorio d'o Sacro Imperio Romano, que existió entre 1500 y 1806 .

## Lingüistica
* Baixo alemán, una luenga chermanica occidental. A vegadas se denomina incorrectament como baixo saxón.
** Baixo alemán occidental, un grupo de dialectos de l'alto alemán que se charran en os Países Baixos, a Baixa Saxonia y a mayor parti de Schleswig-Holstein.
*** Baixo saxón septentrional, o dialecto que se charra en as partis septentrionals de l'aria por a on s'estendilla o baixo saxón.
*** Baixo saxón neerlandés, un grupo de dialectos d'o baixo alemán occidental reconoixitos como luenga minoritaria por a Unión Europea.

## Se veiga tamién
* Antiga Saxonia, una gran rechión d'a que a Baixa Saxonia ye una parti.
* Alto saxon, un dialecto central de l'alemán.
* Alta Saxonia, territorio historico d'o centro d'Alemanya.
Fuent Seca (Mora de Rubielos)

:*Este articlo tracta sobre lo casal de [[Mora de Rubielos]] dito *'Fuent Seca**, pa atros emplegos de la parola **Fuent Seca** vaiga a **Fuent Seca (desambigación)**.''

**Fuent Seca*' (en [[idioma castellano|castellano]] *Fuenseca'') ye un casal de lo termin municipal de Mora de Rubielos, en la comarca de Gúdar-Chabalambre y en la provincia de Teruel. Actualment ye despoblau.

## Referencias
Releu (cheografía)

O **releu** u **relieu**  ye en Cheografía la dimensión vertical d'a superficie d'a Tierra. Cuan ye referiu a lo fondón d'a mar se diz batimetría.

O releu se describe tenendo en cuenta l'altaria, pendient y orientación d'as superficies d'o terreno. O releu afecta a lo fluxo de l'augua y a la suya distribución, y por tanto a l'agricultura y atros recursos naturals. En grans superficies, o releu tamién influye en l'orache y en o clima. Os dos factors favoreixen u dificultan la instalación de poblacions humanas en zonas determinadas.

## Referencias

## Se veiga tamién
* Cheomorfolochía.

## Vinclos externos
Ganttproject

**GanttProject** ye un software libre de chestión de programas, desarrollau en lenguache Java, que permite usar-los en a mas gran parte de sistemas operativos:  Windows, Linux, MacOS. GanttProject permite a planificacion d'un programa u prochecto a traviés de a realización d'un diagrama de Gantt. Esta ferramienta permite fer diagramas de Gantt, y rez PERT.

Esta iniciativa estió posada en marcha por un alumno d'a Universidat de Marne La Vallée en chinero de 2003 y agora ye baixo licencia (GNU GLP). O director inicial d'o programa estió Alexandre Thomas y hue ha preso a dirección Dimitry Brashev.

Entre as suyas funcions cal nombrar:
*Descripción d'estructuras de programas, ye decir a descomposición hierarquica, d'as suyas fayenas, treballos y tiempos asignaus a cada una.
*Creación d'enlaces múltiples de precedencias entre as fayenas.
*Visualización de 0 camín crítico d'o programa.
*Visualización grafica de a temporalización de o programa.
*Exportación de os graficos a os usuarios d'o grupo y posibilidat de fer partache en o rete.

## Vinclos externos
*  Pachina web oficial.
George Larner

**George Edward Larner** naixito de Langley, Condau de Berkshire, o 7 de febrero de 1875 y muerto en Brighton o 4 de marzo de 1949 estió un atleta britanico especializato en prebas de marcha atletica, estando o primer campión olimpico d'ista especialidat con as suyas victorias en 3.500 m marcha y 10 millas marcha.

## Vinclos externos
*  Biografia y resultatos en os Chuegos Olimpicos.
Teodoro Fernández

**Teodoro Oswaldo Fernández Meyzán**, dito **Lolo**, naixiu de San Vicente de Cañete, Perú, o 20 de mayo de 1913 y muerto en Lima o 17 de septiembre de 1996, estió un futbolista peruano que chugó en a posición de debantero en l'Universitario de Deportes dende 1930 dica 1953. Estió o siet vegadas maximo goleyador d'a Liga de Perú en os anyos 1932, 1933, 1934, 1939, 1940, 1942 y 1945, tamién fue galardonau con os Laureles Deportivos, a maxima distinción d'o gubierno de Perú ta esportistas.

## Equipos

## Vinclos externos

* Biografía de Teodoro Fernández.
Río Palancia

Lo **río Palancia** ye un curso fluvial de lo norte de lo País Valenciano con naixedero baixo Penya Escabia (Sierra d'El Toro), y con boca en Murviedro, en la costa mediterrania. La suya compleganza ye de 910&nbsp;km2 y abraca gran part de la comarca de l'Alto Palancia y de lo Campo de Murviedro, entre la sierra d'Espadán a lo norte, la sierra Calderona a lo sud, y chicas sierras que en realidat son prolongacions de la Sierra de Chabalambre enta l'este. Lo suyo recorriu ye de 85&nbsp;km y lo suyo canal meyo ye de 2,5 litros per segundo en Vivel.
Penya Roya (Belchit)

**Penya Roya** (en castellano *Peña Roya*) ye un casal despoblau medieval de lo termin municipal de Belchit (Campo de Belchit, Zaragoza).

## Cheografía
La partida de lo termin de Belchit dita Penya Roya a on yera lo despoblau homonimo ye situada en la ribera de lo curso baixo de lo río Aguas, a l'este de lo nuclio principal de Belchit y cerca de Binazeit.

## Historia
Las prospeccions arqueolochicas amuestran que en l'actual partida de Penya Roya bi habió un chicot habitat humán que se despobló en lo sieglo XII.

## Referencias
Senya

**Senya** (en castellano *Seña*) ye un lugar despoblau de la comarca de lo Campo de Belchit y de la provincia de Zaragoza situau entre los termins de Belchit y Codo cerca de l'actual basa de Senya, a l'este d'esta zaguera localidat.

## Historia
Senya s'ha puesto identificar arqueolochicament y ye documentada por escrito por primera vegada en l'anyo 1229 con la categoría de *villam et castrum* situada chunto a Codo (*in termino de Belchit, iuxta Codo*). En l'anyo 1230 ye mencionada con la categoría de *aldeola sive villa*. Por la documentación medieval se sabe que teneba una defesa. Lo suyo propietario Eximén d'Urreya la donó a la Orden de Cistels y en 1235 la orden la conceció a repobladors cristianos.

## Referencias
La Escaliuela

**La Escaliuela** (*La Escaleruela* oficialment en castellano) ye un lugar de lo termin municipal de Sarrión, en la comarca de Gúdar-Chabalambre, en la provincia de Teruel. La suya población ye de 22 habitants (2018).

## Cheografía
Ye en la marguin ezquierda de lo río Albentosa a cantos d'a on se reculle lo *Barranco de los Judíos*, y cerca de la suya boquera en lo río Millars.

## Toponimia
Lo toponimo *Escaliuela* se puet veyer como *Escaligüela* u *Escalihuela* en textos de los zaguers tres sieglos escritos en castellano. D'alcuerdo con Rafael Andolz *escaliuela* ye un puesto a on abandonan a las caballerías muertas.

Manimenos en tot lo sud-este de la Peninsula Iberica bi ha toponimos apareixius que interpretan como camins estreitos y con muitas curvas y muita pendient: *escarihuela*; *escarigüela*; *escarrigüela*; *carihuela*; *carigüela*;
*carrigüela*; *caregüela*; y *escaleruela*.

## Fiestas
*24 de chunio, Sant Chuan.
*15 d'agosto.
*Tercer cabo de semana de setiembre.

## Referencias
L'Artiga

**L'Artiga** (*La Artiga* oficialment en castellano), ye un lugar de lo termin municipal d'Olba, en la comarca de Gúdar-Chabalambre y en la provincia de Teruel. Actualment tien 4 habitants (2018).

## Toponimia
L'"Artiga" ye un toponimo transparent en idioma aragonés.
La Virchen de la Vega

**La Virchen de la Vega** (*La Virgen de la Vega* en castellano) ye un lugar de lo municipio d'Alcalá de la Selva, en la comarca de Gúdar-Chabalambre y en la provincia de Teruel. La suya población ye de 50 habitants (1991).

## Toponimia
Esta localidat prene nombre d'un santuario mariano mencionau dende 1464 y dedicau a una virchen que suposadament se li apareixió a un pastor en un arto.

## Referencias
Agnes Monica

**Agnes Monica Muljoto** naixita de Jakarta, (Indonesia) l'1 de chulio de 1986, ye una cantaire de pop y R&B d'Indonesia con cuantos premios recibitos mientres a suya carrera.

## Vinclos externos

*  Pachina web oficial de Agnes Monica.
*  Twitter oficial de Agnes Monica.
*  Facebook oficial de Agnes Monica.
*  Youtube oficial de Agnes Monica.
*  Agnes Monica en Internet Movie Database.
Las Clochas

**Las Clochas** ye un casal despoblau de lo municipio de Fuents de Rubielos, en la comarca de Gúdar-Chabalambre y en la provincia de Teruel. Ye situau a lo sud-este d'El Lugar de Fuents de Rubielos.

## Toponimia
*Clocha* ye una parola propia de l'aragonés y idioma catalán que encara se mantién en lo castellano con substrato aragonés propio de Gúdar-Chabalambre y de las comarcas churras con lo significau de foyo u clot a on se puet mantener bel tiempo l'augua. Deriva de lo latín clasico *COCHLEA* (clasca de caragol) a traviés de lo latín vulgar *CLOCEA*.

## Referencias
Allianz Swans Gmunden

O **Allianz Swans Gmunden**, conoixito a sobén con l'actual nombre de *Swans Gmunden*, ye un club austriaco de basketbol, fundato en l'anyo 1966. Chuga en a Liga ÖBB en a temporada 2012/2013 y en o Volksbank-Arena d'a ciudat de Gmunden como equipo local.

## Palmares
### Estatal
* **[[Österreichische Basketball Bundesliga|Liga ÖBB]] (4):** 2005, 2006, 2007, 2010.
* **[[Österreichischer Cup|Copa d'Austria]] (6):** 2003, 2004, 2008, 2010, 2011, 2012.
* **[[Basketball Supercup Österreich|Supercopa d'Austria]] (7):** 2004, 2005, 2006, 2007, 2008, 2010, 2011.

## Vinclos externos
*  Pachina web oficial d'o club.

## Se veiga tamién
* Liga ÖBB.
Programa Luzia Dueso

O **Programa Luzia Dueso** ye una iniciativa de Gubierno d'Aragón sobre actividaz socioculturals en aragonés.

## Orichen

L'aragonés empecipió a impartir-se en os centros publicos d'Aragón en o curso academico 1997-1998. Ta part d'alavez yeran cuatro es centros que aculliban esta iniciativa con una plaza de mayestro cada un: Chaca, Biescas, L'Ainsa y Benás. En l'anyo 2009 se i achuntó una atra plaza mas ta o CRA Cinca-Cinqueta. Hue, os cinco mayestros achustaus per o Departamento de Educación, Universidad y Deporte d'o Gubierno d'Aragón, fan clases d'aragonés en 22 centros escolars.

Dende alavez, han pasau per as clases d'aragonés mas de 3.000 alumnos.

En o curso 2005/2006, a iniciativa d'a persona responsable de luenga y literatura de o CPR de Huesca, s'empecipió a fer un Seminario ta profesorau d'aragonés, como espacio ta fer partache d'experiencias, millora d'a formación y actualización profesional ta o profesorau que feba aragonés y atros docents que i yeran interesaus. Amás feba honra ta replegar propuestas y poder intercambiar materials didacticos, recursos y metodolochía.

En o  curso 2006/2007, y prenendo como modelo o programa Jesús Moncada, que feba actividaz socioculturals de dinamización de o catalán d'Aragón en os centros escolars de l'Aragón oriental an que se i feba esta asignatura, se posó en marcha un programa d'animación arredol d'a luenga e a cultura aragonesa, que dimpués prenió o nombre de “Luzía Dueso”, en honor a la escritora chistavina. Estió organizau per a Dirección Cheneral de Politica Educativa y coordinau per Mª Pilar Benítez dica o curso 2012/2013 que prene a coordinación Fernando Romanos.

Dende este curso se i fan cualques cambios: en primerías s'ixampla dica 60 actividaz a traviés d'una oferta ubierta y publica incorporando-ie as tematicas d'actualidat y nuevas tecnolochías, y a participación de todas as asociacions y editorials referencials en a promoción de l'aragonés. Dimpués se fa convocatoria ubierta a toz es centros sostenius con fondos publicos de tot Aragón, fendo que a difusión de l'aragonés s'ixample a un numero de centros mas gran.

## Actividaz

Teatro, cine, audiovisual, cultura,

## Organización

Os centros pueden pedir as actividaz en o curso escolar
Idioma monegasco

Lo **monegasco** ye lo dialecto ligur que se parla en o Prencipau de Mónegue y presenta fuertes influencias de l'occitán provenzal.

Ye una parla ligur pareixida a la de Vintimille rodeyada de parlas provenzals, por o que constituye un enclau lingüistico. O ligur monegasco fue probablement traito por italianos ligurs establius en o sieglo XI.

Ista variedat yera extinguida de tot en os anyos 70 (cuan encara lo charraban bels 20 parlants), pero la ensinyanza obligatoria en as escuelas de Mónegue a partir de 1976 n'ha feito augmentar lo conoiximiento.

Cal parar cuenta que, manimenos, pareix estar que lo ligur no ye la sola lengua propia de Mónegue, ya que en bel barrio suyo (Montcarles) se charraba occitán mientres que en altros (La Roca) se charraba monegasco. Tot pareix indicar que la lengua orichinaria sería l'occitán y lo ligur hi habría arribau a traviés de migracions. Con tot y con ixo, actualment l'occitán no tien garra mena de reconoiximiento oficial a Mónegue.

## Ortografía
Fa servir una ortografía basada en a de l'italiano con cualques peculiaridaz graficas:

   La ü, que se pronuncia como la de l'alemán u la u francesa.
   La œ, que se pronuncia como iste mismo digrafo en francés, una mena de e neutra.
   La ç, que se pronuncia como en catalán.

## Textos
Fragmento de l'himno de Mónegue:

## Referencias
Cadeneta

A **cadeneta** ye un chuego tradicional con o que de contino os ninos y ninas se divertiban en as carreras u en as plazas d'os lugars y ciudaz, cuan tamién se chugaba a o churrová, a gua u a o taco, que s'aventaba dica cualsiquier paret prebando d'amanar-se-ie mas que la resta d'a colla u tamién chugando contra atros tacos, fendo apuestes de cromos.

## Reglas d'o chuego
A cadeneta la forman un numero variable de personas con as mans apegadas en forma d'estrinque que encorren a la resta de mesaches y mesachas encara libres. O chuego prencipia con dos ninos chuntos d'a man. Istos pretan a correr dezaga de a resta de chugadors pa agafar-los u, lo menos, tocar-los. Qui no haiga puesto enguiliar a la cadeneta s'habrá d'apegar a ella. Ye important que ista no se trenque, porque, si no, se libran os que sigan atrapaus. Se remata cuan toz os miembros son agafaus. Cal eslechir un terreno de chuego no guaire gran, u sería imposible que a toz os miembros les podesen gazupiar.

Si se quiere reprener o chuego, a parella inicial la forman miembros distintos a os d'o prencipio, que alavez la paran. A cadeneta tamién puede dividir-se en dos, si asinas s'ha decidiu antis, d'ixa traza s'alichera o chuego y se pilla rapedament a os ninos y ninas encara libres.

## Referencias
O Reyal

**O Reyal** (en castellano *El Real*) estió una villa medieval que se situaba en l'actual Campo Reyal, lugar de Sos d'o Rei Catolico, en a comarca de Cinco Villas.

## Toponimia
En os textos medievals escritos en aragonés s'escribe *El Reyal*, *La Reyal*, *El Real* y *La Real*. Ye un toponimo transparent en aragonés, un adchectivo sustantivizau que indica o que pertanye a lo rei u a reyaleza (u que i tiene relación), y que deriva d'o latín *REGALIS*. L'orichen d'este toponimo ye o nombre d'una finca homonima que estió sinyoría d'os Sada.

Veyemos a forma femenina con epentesi (*La Reyal*), en un texto de l'Archivo de la Corona d'Aragón sobre rendas de diferents lugars escrito en catalán, dimpués de *rendes de Sos* y antes de *[[Isuerre|Hisurre]]*, encara que tamién ye latinizau como *Regali prope Sangossam*:.

Veyemos a forma masculina con epentesi en un texto relativo a lo comercio medieval.

## Cheografía
Os suyos termins son conoixius por un texto escrito l'11 de chunyo de 1488 en Sigüés:

## Historia
A primera mención ye de l'1 de chulio de 1208:

O 13 de marzo de 1301 o rei Chaime II d'Aragón ordenó que os habitadors d'Ull  y Filera se transladasen a un puyalón con una fuent que bi heba entre as dos poblacions y a on se construyió una nueva población dita *La Real*. Seguntes Antonio Ubieto Arteta estió un termin de Salvatierra d'Esca, manimenos as fuents medievals lo gosan mencionar siempre con Sos d'o Rei Catolico y con Sangüesa, sobre tot dende l'anyo 1430, cuan Alifonso V d'Aragón la vendió a a los churatos de Sos d'o Rei Catolico.

En as Corz d'Alcanyiz de 1436 mencionan *El Real* como una pertenencia d'a de Sos d'o Rei Catolico y como un puesto de cobro de peaches:

L'1 de setiembre de 1464 Chuan II d'Aragón donó esta localidat a Ferrando d'Alvarado.

## Referencias
Agliberto Garcés

**Agliberto Garcés López** (Boleya, 1908 - Uesca, 2002) fue un escritor en aragonés. Publicó buena cosa d'articlos en os periodicos altoaragoneses *La Tierra* (en a decada d'os 30 d'o sieglo XX), *Nueva España-El Periódico de Huesca* y *[[Diario del Alto Aragón]]*.

Ye autor d'a obra *Fraseología de habla popular aragonesa* (2002), que se tornó a editar en 2005, y que replega mas de 5.000 parolas de l'aragonés d'A Sotonera, con edición a cargo de Francho Nagore Laín.

En 2012, Alberto Gracia Trell y Chusé Raúl Usón publicaban toda a suya obra completa en aragonés, pos dica allora buena parte d'a suya obra yera inedita y tamién espardita por os periodicos.

## Bibliografía
* Nagore Laín, Francho (1987): Replega de testos en aragonés dialeutal de o sieglo XX. Tomo 1.- ansotano, ayerbense, belsetán. Zaragoza, Diputación General de Aragón.
* Garcés, Agliberto (2002): Fraseología de habla popular aragonesa, edición a cargo de Francho Nagore Laín,  Uesca, Publicazions d'o Consello d'a Fabla Aragonesa.
* Garcés, Agliberto (2012): Obra en aragonés meridional, edición d'Alberto Gracia Trell y Chusé Raúl Usón, Zaragoza, Xordica Editorial.

## Vinclos externos
*  Dentrada en a GEA (''Gran Enciclopedia aragonesa'').
Leonardo Escalona

**Leonardo Escalona Montaner** (Bielsa, 1891 – Llascuarre, 1938) fue un mayestro e escritor en aragonés. Desarrolló la suya profesión en Bielsa e en altros lugars altoaragoneses.

En drento d'a literatura en aragonés ye conoixito per escribir només tres poemas en belsetán, la suya lengua materna: *Las fiestas de San Medardo. Benabarre*, *Desde Bielsa para Puibolea* e *De Tiermas a Bielsa*. Tamién ye autor d'el libret *La fiesta del árbol* (1933). El modelo de lengua usato per Escalona ye a saber qué rico.

## Bibliografía
* Nagore Laín, Francho (1987): Replega de testos en aragonés dialeutal de o sieglo XX. Tomo 1.- ansotano, ayerbense, belsetán. Zaragoza, Diputación General de Aragón.
* Escalona, Leonardo (2012): Obra en aragonés belsetan, edicion de Xavier Tomás e Chusé Raúl Usón, Zaragoza, Xordica Editorial.

## Vinclos externos
*  Expedient academico de Leonardo Escalona. Pachina Web d'o Concello de Bielsa.
Guzpata

O **Guzpata** ye un ser d'a mitolochía popular aragonesa propio d'as zonas de Cinco Villas. Ye un personache de culicaiga que s'emplegaba ta fer miedo a os ninos y gosaba amagar-se en as falsas d'as casas. Ye documentau en o libro de José Arbués, *Tradiciones, costumbres y lengua en [[Fuencalderas]]*, y tamién en o libro *Al Límite. La pervivencia del aragonés en las comarcas del norte de Zaragoza*, de Fernando Romanos. Forma parte d'a tradición y mitolochía aragonesa igual como atros personaches como encantarias, follez, diaplerons, fadas, fotronero.

O nombre depende d'os lugars, asinas se siente "a guzpata", "o guzpata", y "o guzpatas"

## Referencias
Bisas de lo Subordán

**Bisas de lo Subordán** ye una revista semestral d'información de la Val d'Echo. Los escritos i son en castellano u en aragonés cheso, sigún l'autor quiera. Replega información de lo cotidiano, historia y feitos d'antis mas y una miqueta de creación literaria. Se publica dende lo anyo 1999

## Seccions
Entre atras as seccions en las que se reparten los contenius son:

* *Bisas dende la Escuela*.
* *Chens*, personaches de relevancia de la Val.
* *Cosas que t'agana saber*.
* *De lo Concello y otras institucións*, información institucional de los que triballan por la Val.
* *De parola con...*, entrevistas.
* *Endreceras*.
* *Fa Muito*, una miqueta d'historia.
* *Follas Literarias*.
* *Hemos Noticia de...*, reportaches.
* *Miquetas*, noticias curtas.
* *Pasando lo rato*.

## Actos asociaus
P'amparar la revista se fundé una asociación cultural de lo mismo nombre, *"Bisas de lo Subordán"*.

Antiparti la revista se fan chornadas culturals de distintos temas, como por eixemplo lo día *"Vivindo'n cheso"*, día en lo que s'achuntan escolanos d'aulas d'aragonés y lis se fan actividaz en cheso, como visitas guiadas, reunions literarias, comeya, ronda...

Tamién se fan chornadas pa remerar la historia mas guallarda de la Val, como la conmemoración de lo Bicenternario de la Guerra de la Independencia.

Bisas de lo Subordán tamién ha editau bel libro, como los *"Cuentos de siempre acomodaus ta lo cheso"* u la obra completa de Rosario Ustáriz, replegada en los libros *"Miquetas de l'alma"* y lo libro-disco póstumo *"Entre amigos"*.

## Contacto
* [mailto:bisas.echo@gmail.com bisas.echo@gmail.com]. Adreza de correu d'a revista.
Laco (erosión alveolar)

:*Este articlo ye sobre una forma d'[[erosión alveolar]]; pa atros significaus de la parola *'Laco**, vaiga a **Laco (desambigación)**''.
 
Los **lacos** u **gnamas*' son [[clot]]s u chicotas depresions que se fan por [[erosión alveolar]] en superficies horizontals u cuasi horizontals de ciertas rocas como las [[piedra panal|piedras panals]] u las rocas [[roca metamorfica|metamorfica]]s y [[roca ignia|ignia]]s con [[textura granuta]].

L'orichen d'un laco ye una irregularidat en la superficie que retién l'augua y permite que se desarrolle millor la [[meteorización]].

En la [[depresión d'Ebro]] las gnamas son bien estudiadas en lo [[semontano pirenenco]], [[Os Monegros]] y [[semontano iberico]]. Las estratos de [[piedra panal]] horizontals u subhorizontals que bi ha en [[Fraella|Frayella]] presentan muitas gnamas. En [[Tramacet]] tamién bi ha gnamas tipicas.

== Denominacions ==
La denominación australiana *gnama* ye d'uso prou cheneral entre los cheomorfologos de tot lo mundo, pero bi ha muitos nombres locals que pueden amaneixer u no en obras cheormorfolochicas. En la [[Sierra d'Albarracín (montanyas)|Sierra d'Albarracín]] los lacos que se fan en lo [[rodeno]] se dicen "clochas", parola que puet designar a atros cloz u chicotas depresions de lo terreno en ixa zona u en atras de lo [[Sistema Iberico]] aragonés u valenciano. En las zonas graniticas de la [[Meseta Espanyola]] reciben la denominación de *pilancones*.

En [[dialectos de l'aragonés|parlas altoaragonesas actuals]] l'uso de "laco" que se documenta con sentiu cheomorfolochico ye por eixemplo:
*En lo [[Semontano de Balbastro]] ye una [[basa]] en piedra viva u [[lenera]] que se plena con [[augua]] que rechuma u con una [[fuent]]. 
*En la [[Val de Rodellar]] un laco ye un [[clot]] que se fa en una [[lastra (orografía)|lastra]] y a on permaneixe muito tiempo l'augua.

En zonas a on se charró aragonés dica fa pocos sieglos tamién se puet sentir. Por eixemplo en [[Castelserás]] un laco ye una chicota depresión en un camín que lo fa incomodo de transitar.

== Referencias ==


== Bibliografía ==
* [[Francisco Pellicer Corcellano]], [[María Teresa Echevarría Arnedo]]: *Formas de relieve del centro de la depresión del Ebro*. [[Institución Fernando el Católico]]. 1989
* [[Fernando Biarge]]: *Piedra de arena. El paisaje monegrino''. Ediciones del Mallo. 2004
*

## Se veiga tamién
*Cadolla.